Derna (Libija)
<s>Derna (arapski: درنة / Darnah) je lučki grad od 60,980 stanovnika (sa širom okolicom 76,596) na sjeveroistoku Libije, u okrugu Derna u kom je administrativni centar.</s>

<s>Geografske karakteristike 
Derna leži istočno od Bengazija, duž mediteranske obale i po istočnim padinama masiva Jebel Akhdar.</s><s>Centar grada smješten je oko delte malog vadija Derna.</s><s>Klima u gradu je relativno ugodna jer ga brda u pozadini visoka 350 metara, štite od vrućih južnih vjetrova iz Sahare.</s>

<s>Historija 
Današnja Derna je izrasla u 15. vijeku na mjestu antičke grčke kolonije Darnis (grčki: Δάρνις) od kog su danas preostale jedino nekropole.</s><s>Ono što se danas zna o Darnisu, je da je bio jedan od gradova kirenajskog pentapolisa, i da je bio biskupija još prije Nikejskog sabora (325.), a od 367. i metropolija donje Libije sa 6 sufragana, kako je to zapisao Atanazije Aleksandrijski.</s><s>Kad su Arapi zauzeli Kirenajku u 7. vijeku, spao je na malo selo.</s>

<s>Mjesto je oživilo krajem 15. vijeka dolaskom velikog broja mudéjarskih imigranata iz Al-Andalusa nakon pada Emirata Granada.</s><s>Osmanski Muhamed beg iz Tunisa značajno je doprinio razvoju grada krajem 17. vijeka, podigavši veliku džamiju.</s>

<s>Derna je sve do 1850-ih bila jedna od važnijih luka za Trgovinu robljem.</s><s>Američka ratna mornarica zauzela je Dernu 1805. u vrijeme Prvog berberskog rata u znak odmazde protiv paše od Tripolija i njegove podrške piratima koji su napadali i američke trgovačke brodove.</s><s>Oni su pod vodsvom svog komandanta Williama Eatona podigli fortifikaciju na brdu iznad luke koja je trebala štititi njihove brodove, koja je danas u ruševinama.</s>

<s>Tokom 19. vijeka grad je doživio nekoliko tragedija, od epidemije kuge 1816., nakon tog kolere do potresa 1834. godine.</s>

<s>Za Talijansko-turskog rata jedinice Armije Kraljevine Italije nakon žestokog bombardiranja sa mora zauzele su grad 1911.</s><s>Tokom tog rata (1911. - 1912.) Derna je bila jedan od važnijih garnizona talijanskih snaga protiv otpora tursko-libijskog stanovništva.</s><s>Pri samom kraju talijanske kolonijalne uprave 1939., Derna je postala sastavni dio Kraljevine Italije kao jedna od njenih provincija.</s>

<s>Derna je za Drugog svjetskog rata teško razarana, nakon što je nekoliko puta prelazila iz ruku osovinskih i britanskih snaga, sve dok ga konačno nije zauzela Britanska 8 armija 1942.</s>

<s>Današnja Derna je grad bijelo okrečenih kuća, u moru zelenila, što od listova vinove loze koji zasjenjuju ulice što od palmi koje rastu posvuda.</s><s>Luka premda mala jedno je od najboljih sidrišta u Kirenajki.</s>

<s>Privreda i transport
Pored trgovine i ribarstva za ekonomiju grada važna je i prehrambena industrija.</s>

<s>Izvori</s>

<s>Vanjske veze</s>

<s>Derna, Libya</s>

<s>Gradovi u Libiji</s>

